नहीं मिली पीड़ितों को सहायता राशि
बूंदी|बरड़ क्षेत्रके सिलिकाेसिस पीड़ितों को सहायता राशि देने की मांग को लेकर खान श्रमिकों ने सोमवार को कलेक्टर को ज्ञापन दिया। इसमें लिखा कि बरड़ क्षेत्र के डाबी, बुधपुरा, पराणा, धनेश्वर, गुढ़ा, राजपुरा, लांबाखोह, सूतड़ा, थड़ी, भवानीपुरा, कंवरपुरा, डोरा, कचालिया, जलोदी, काला पीपला, ट्रक का लीमड़ा आदि गांवों में 104 खान श्रमिक सिलिकोसिस बीमारी से पीड़ित पाए गए हैं। इनके प्रमाण-पत्र रिपोर्ट पूर्व में प्रस्तुत की जा चुकी है। सिलिकोसिस सहायता राशि अभी तक नहीं मिली है। इनमें से नौ सिलिकोसिस पीड़ितों की मौत हो चुकी है। कुछ की हालत गंभीर है। ऐसे में जल्द से जल्द सहायता राशि दी जाए। ज्ञापन देने वालों में खान मजदूर सुरक्षा अभियान जिला समन्वयक रमेशकुमार गुर्जर, गोपाल, भंवरलाल, सुरेश, राजू, बालू, रामचरण आदि शामिल हैं।
बूंदी। पीड़ितों को सहायता राशि देने की मांग को लेकर ज्ञापन देने आए ग्रामीण।
hin_Deva hin_Deva hin_Deva